projecte-aina/catalan_government_crawling huggingface dataset:
El proper dia 17 de desembre, a les 17h, es farà la última representació a Lleida de "Seguretat en escena" i comptarà amb una noia que farà la traducció simultània de l'obra en llengua de signes, una oportunitat per fer arribar els consells de seguretat sobre estafes al col·lectiu de persones sordes d'una manera lúdica i divertida.
L'any 2018, l'Oficina de Relacions amb la Comunitat del cos de Mossos d'Esquadra del Segrià va dur a terme un projecte sobre la prevenció d'estafes adreçat a persones grans.
Per mitjà de diverses escenificacions de situacions reals, actors sèniors de l'Aula de Teatre de Lleida van representar unes càpsules teatrals davant d'un nombrós públic format essencialment per persones jubilades de la ciutat de Lleida.
El projecte el vàrem titular " Seguretat en Escena ".
L'èxit de les quatre representacions, que van tenir lloc a la sala d'actes de Caixaforum Lleida, ens va animar a fer extensiu aquest format a les persones jubilades de les poblacions de la comarca del Segrià.
Per aquest motiu convidem als centres o associacions de la ciutat de Lleida a una de les representacions teatrals sobre consells de seguretat que es duran a terme aquest any 2019.
Les dates de les representacions teatrals són les següents:
Els dilluns 2 i 9 de desembre a les 10:30 h
El dimarts 17 de desembre a les 17:00 h, amb llengua de signes
Lloc: Sala d'actes Caixafòrum, avinguda Blondel, numero 3, Lleida
Tot i que l'entrada és gratuïta, l'aforament és limitat, per això, els responsables dels centres o associacions que vulguin assistir hauran de contactar prèviament amb la Regidoria de Polítiques per als drets socials de l'Ajuntament de Lleida al telèfon 973700349 (de les 9 a les 13 h).
L'obra, protagonitzada per actors sèniors de l'aula de teatre de Lleida, va adreçada a grans persones i ens explica diverses modalitats delictives que pateixen amb més freqüència les persones d'edat avançada, així com ens aconsella de quina manera actuar per no ser-ne víctimes.
Imatge gener 2020 del Calendari Solidari 2019
Imatge gener 2020 del Calendari Solidari 2020
El Calendari Solidari 2020 té com a fil conductor alguns dels productes gastronòmics més representatius de la geografia catalana.
El mes de gener està dedicat a l'anxova de l'Escala.
La salaó d'anxoves és una activitat tradicional a diverses poblacions del golf de Lleó: Palamós, el Port de la Selva, Llançà, Sant Feliu de Guíxols..., de les quals la més important és la de l'Escala.
El peix utilitzat és el seitó (Engraulius encrasicholus), del grup de peixos pelàgics o blaus, el qual, quan s'empra en la salaó, rep el nom d'anxova.
Per a la salaó s'empren anxoves fresques, sal comuna, herbes aromàtiques i espècies.
Hi ha dues formes d'elaboració: amb salmorra, conservada amb sal i aigua salada; i amb oli, quan l'anxova de primer es dessala i després es conserva en oli.
En l'elaboració, se separen el cap i les vísceres del peix i es col·loca amb sal, per capes, dins d'envasos adequats, on les anxoves entren en un procés de maduració que dura, aproximadament, vuit mesos.
Un cop madures, es fan els filets i es posen en pots de vidre per comercialitzar-les.
A la fotografia apereixen persones de l'Associació de familiars de malalts d'Alzheimer de la zona i mostra part del procés d'elaboració d'aquest producte.
La imatge del Calendari Solidari 2019 del mes de gener de 2020 és sobre la Gran Festa de la Calçotada que se celebra a Valls l ́últim diumenge de gener.
Aquesta gran festa gastronòmica aplega milers de persones al voltant d'un element molt bàsic: el calçot.
Diu la història que va ser a finals de segle XIX que un ciutadà de Valls conegut amb el sobrenom de El Xat de Benaiges va coure a la brasa els grills tendres d'una ceba vella, i que fou ell mateix qui va acompanyar el calçot cuit amb una salsa.
Aquesta manera de coure i de menjar els calçots es va anar escampant, primer entre veïns, vilatans vallencs després, i així progressivament amb el pas dels anys per tot el territori català, fins a esdevenir senyal d'identitat i una tradició completament arrelada al territori.
Actualment és una menjada habitual que aplega família, amics i coneguts al voltant d'una taula, i poca gent coneixereu que no hagi fet una calçotada, bé a un tros o masia, bé a un restaurant dels voltants de Valls que s'han convertit en autèntics especialistes en l'elaboració de la calçotada i que han propiciat l'expansió d'aquesta tradició culinària.
A la fotografia apareixen les pubilles acompanyades de persones de l'Associació de familiars de malalts d'Alzheimer de Reus, mostra el moment en que la flama viva entra en contacte amb el calçot i es produeix la màgia: s'escampa la olor característica i s'enceta el desig d'envoltar la taula, sucar la ceba dolça a la salsa i poder gaudir, per fi, d'un plaer pel paladar i de la bona companyia.
Fotògrafs: Toni Gonzàlez i Ester Blanch.
El Calendari Solidari 2020 té com a fil conductor alguns dels productes gastronòmics més representatius de la geografia catalana.
Aquest mes de febrer hem volgut unir gastronomia i cultura!
I quina millor manera de fer-ho que triar la fantàstica "Vil·la Casals", la casa de estiueig del mestre Pau Casals, amb un harmoniós jardí i genials vistes al mar, que fan les delícies dels seus visitants, amb el Xató que és un plat tradicional català absolutament deliciós.
Però el secret del xató, allò que et fa repetir, una vegada i una altra també, és la salsa.
La salsa del Xató, porta ametlles, avellanes, all, nyores, pa, vinagre, sal i oli d'oliva.
La salsa que persones de l'Associació de familiars de malalts d'Alzheimer, el restaurant Vil·la Casals i els companys i companyes de la ABP Baix Penedès han fet possible amb les seva complicitat i generositat.
En Ferran i en Jordi van salvar la vida del jove agafant-lo de les mans quan estava en suspensió
Eren gairebé la una del migdia del dimarts 1 d'octubre de 2019 quan el caporal Ferran i l'agent Jordi, ambdós destinats a la comissaria de Santa Coloma de Farners (Selva Interior), feien tasques preventives de seguretat ciutadana, quan van rebre l'avís d'adreçar-se al pantà de Susqueda, ja que hi havia una persona amb clares intencions de llençar-se al buit per treure's la vida.
Els agents, que coneixen el territori, s'hi van dirigir amb celeritat i van arribar-hi en pocs minuts.
Al pantà de Susqueda hi ha una gran presa de formigó, a l'entrada d'aquesta infrestructura, just a l'inici de la paret del pantà, els agents van veure dues persones que estaven al mig de la presa.
Una d'elles es trobava dins la passarel·la, mentre que l'altra estava ja per fora la barana, amb clares intencions de llançar-se.
Mentre aquesta persona hi parlava tot intentant convèncer-la que no es llencés, de manera inesperada, es va deixar anar de les mans per precipitar-se, però el va poder agafar per un braç impedint, momentàniament, la seva caiguda.
En Jordi i en Ferran van córrer ràpidament els dos-cents metres de pasarel·la per tal d'ajudar aquest senyor, ja que ell sol no podia mantenir el pes del noi.
Just quan van arribar fou quan al ciutadà li van cedir les forces.
No el va poder mantenir més i malahuradament, el va deixar anar.
Per sort just en aquell moment el caporal el va poder agafar al vol per una mà i l'agent per l'altra.
El noi, que en cap moment va fer intencions de voler salvar-se, ni deixar-se ajudar pels policies, feia un pes mort del seu cos al buit.
Els agents, amb la col·laboració del conductor de l'ambulància, van poder treure fora de la presa el jove de vint-i-quatre anys i els serveis mèdics el van traslladar a l'hospital Santa Caterina de Salt.
En Ferran i en Jordi aquell dia van finalitzar el servei amb la satisfacció impagable d'haver salvat, in extremis, una vida.
Poden estar molt orgullosos d'haver pogut evitar la pèrdua de la vida d'aquest jove que ara, gràcies a la seva professionalitat, té una nova oportunitat de viure.
El 28 de febrer la Laia, que treballa a la Unitat d'Investigació de Granollers, anirà a Madrid al SICUR (Saló Internacional de la Seguretat) a recollir un reconeixement per una actuació meritòria.
"M'emociona rebre aquest reconeixement sobretot per un cas tan colpidor.
Però jo vaig a Madrid per recollir un reconeixement que pertany a tot l'equip, va ser una investigació on tots ens vam involucrar molt"
Ara fa un any, una investigació que portava el seu grup va culminar amb la detenció d'un home que drogava i sotmetia sexualment a dones que exercien la prostitució amb les quals contactava a través de pàgines web.
Les dones eren abandonades en algun lloc públic, sense les seves pertinences i sense recordar res del que havia passat.
La Laia recorda que s'hi va implicar de manera especial perquè el tracte que rebien les víctimes era terrible i n'hi havia moltes, a més utilitzava dones especialment vulnerables per posar en pràctica les vexacions.
Recorda que l'equip patia per les víctimes "moltes eren molt joves i pensàvem... al final un dia se'n carregarà alguna... les drogava tant..."
Està feliç de com va acabar tot, que l'home ingressés a presó i s'acabés el malson per a moltes dones.
La Laia és mossa des de fa 15 anys i en fa gairebé set que treballa a la Unitat d'Investigació de Granollers i confessa que no té cap intenció de marxar.
Ens explica que sempre ha volgut treballar en una unitat d'investigació i que la feina ha estat del tot vocacional.
"Aquí em lliga la feina, l'equip i la proximitat de casa.
Ser mare de dos nens petits fa que encara valoris més ser a prop"
Ens confessa que la feina és un repte per a ella i reconeix que li agrada especialment treballar en temes vinculats a la salut pública, ja que l'expertesa i l'instint policial són bàsics.
Trobar una plantació de marihuana o un pis on es ven droga sovint va més lligat a l'olfacte que a les certeses, que acostumen a ser poques.
La Laia reconeix que són moltes les actuacions que no oblidarà mai i que, per bé o per mal, l'han tocada especialment com a dona i com a mare.
Però justament per aquest motiu cada dia està més convençuda de la importància de la feina que fa com a policia.
A la sala central de comandament de Barcelona es va rebre a les 00:28 de dissabte una trucada efectuada des d'un telèfon mòbil que es va tallar sense que la informació subministrada pel ciutadà fos entesa per l'operador de Sala.
La Sala va efectuar quatre trucades al telèfon mòbil per tal de recuperar la informació, sense resultat, ja que saltava un contestador automàtic.
L'operador de sala, per tal de confirmar les dades facilitades pel ciutadà que havia trucat, va haver de recuperar des de l'aplicatiu telemàtic el contingut gravat de la conversa.
En el temps que es realitzava aquesta operació, que va durar vuit minuts, les patrulles de Mossos que hi havia a la zona de l'Avinguda del canal Industrial no van presenciar cap situació rellevant relacionada amb els fets ocorreguts aquella nit.
Un cop recuperada la gravació de la conversa telefònica entre la Sala de Barcelona i el ciutadà es va poder comprobar que que aquest informava de la presència d'una persona amb una arma blanca a la zona de les "carpes" de Berga.
Aquesta informació es va subministrar a les 00:38 a la Sala Regional de Manresa, que va donar les ordres corresponents per tal que una patrulla acudís a la zona.
El temps de resposta d'aquesta patrulla va ser de mig minut.
Al lloc referenciat no es va observar cap situació sospitosa i es va mantenir la recerca per les zones adjacents.
A les 00:53 es va rebre una altra trucada d'un ciutadà advertint d'una baralla a l'Avinguda del canal Industrial en la zona propera a l'Ateneu.
El temps d'arribada de la patrulla va ser d'un minut, sense que observés cap situació anormal.
A les 00:55 es va rebre una altra trucada de la Policia Local comunicant que havien rebut l'avís de l'existència d'una baralla tumultuària en un punt diferent de la mateixa Avinguda.
El temps de resposta de les diferents patrulles que es van dirigir al lloc va ser de dos minuts.
Ràpidament es van practicar nou detencions de persones presumptament implicades en la baralla i es començà a assistir als ferits donant avís als serveis d'emergència.
Paral·lelament s'inicià un operatiu per tal de localitzar a d'altres implicats en els fets, amb un total de deu detencions més.
Àrea de l'Oficina del Portaveu dels Mossos,
En relació amb l'informe fet públic avui per Amnistia Internacional en relació amb les armes de reducció per descàrrega elèctrica, des de la Direcció General de la Policia volem aclarir que les armes d'aquest tipus que han estat adquirides pel cos de Mossos d'Esquadra encara no han estat utilitzades en el servei ordinari.
Tan sols les han provat alguns dels membres del Grup Especial d'Intervenció, sempre en situacions fictícies en algun entrenament, per poder-les avaluar.
De fet, aquestes armes no poden ser utilitzades per part dels membres de la Policia de la Generalitat perquè no se n'ha regulat el seu ús.
Per tant, en aquests moments cap mosso d'esquadra no utilitza les pistoles Tàsser en el desenvolupament de la seva feina.
A tot això, la Direcció General de la Policia es compromet a tenir molt en compte l'estudi presentat avui per Amnistia Internacional a l'hora de regular les condicions d'ús de les armes elèctriques.
En el supòsit que es doni llum verda a la seva utilització, aquestes armes mai serien utilitzades en serveis ordinaris, sino en casos realment excepcionals, només com a alternativa a les armes letals i per part de policies que hagin estat prèviament entrenats.
Aquests dos últims punts són, precisament, dos dels requisits contemplats en l'informe d'Amnistia i que la Direcció General de la Policia ja havia anunciat fa mesos que tenia la intenció d'aplicar si finalment es decideix a fer aquest ús excepcional de les pistoles Tàsser.
Agents de la Policia de la Generalitat - Mossos d'Esquadra de l'Àrea Regional de Recursos Operatius de Girona van detenir la matinada de diumenge passat Moulay Abel L, de 30 anys i veí de Salestat (França), per tinença il·lícita d'explosius.
Al voltant de les 4:17 hores, mentre agents de l'ARRO duien a terme un DEC (Dispositiu Estàtic de Control) a l'autopista AP-7, al punt quilomètric 6,5, al terme municipal de la Jonquera, han vist com se'ls aproximava un turisme amb plaques franceses el conductor del qual mantenia una actitud sospitosa.
Els mossos van aturar el vehicle i, en atansar-se, van observar que duia dos objectes sospitosos a l'interior de l'habitacle.
Ràpidament, els agents van fer baixar el conductor, i únic ocupant, del vehicle i el van detenir.
Pel que fa als suposats artefactes, es tractava de dues bombones de gas butà i articles de pirotècnia.
En l'escorcoll del cotxe es va localitzar també una catana amb la qual el detingut va manifestar que es volia suïcidar per motius sentimentals.
Els agents de la unitat de desactivació d'explosius que s'hi van desplaçar van certificar que els artefactes no estaven encara en disposició d'esclatar.
Malgrat tot, es va tallar el trànsit de l'autopista en ambdós sentits, facilitant rutes alternatives, i es van activar tots els serveis d'emergència.
Igualment, per extremar les precaucions, es van evacuar els treballadors del peatge pròxim al control fins que es va retirar el vehicle i es va restablir la circulació amb total normalitat.
En la majoria de casos, es tracta de grups organitzats que seleccionen víctimes, sovint d'edat avançada i en ocasions aconsegueixen entrar dins del domicili per robar objectes de valor, sobretot joies i diners.
Aquestes persones són molt hàbils, qualsevol persona que baixi la guàrdia pot ser-ne víctima.
En molts casos actuen dues persones: mentre una persona distreu a la víctima i simula fer la revisió, l'altra recorre el pis per trobar diners o objectes de valor.
Els casos d'estafes per falsos operaris del gas són freqüents i cal estar alerta
Per tal d'evitar robatoris i estafes, es recomana seguir els consell de seguretat següents:
Els mossos d'esquadra dediquem el nostre temps lliure a moltes activitats; una de les que ha transcendit més és l'afició per la literatura, i en concret en l'àmbit de la novel·la negra.
Descobriu els mossos i mosses escriptores, el certamen "Crims de tinta" o gaudiu de noves històries gràcies a les recomanacions dels membres del nostre Club de Lectura.
La Policia de la Generalitat-Mossos d'Esquadra, en la nostra missió de protegir la llibertat i la seguretat ciutadana, no podem quedar al marge de la lluita contra qualsevol tipus de discriminació, i la nostra actuació ha de contribuir a una societat plural on tinguin cabuda tot tipus d'idees, creences i opinions, i perseguir tots aquells atacs que posin en perill aquesta pluralitat.
Contra la LGTBIFÒBIA donen visibilitat a l'amor
Els delictes d'odi són infraccions penals on se selecciona la víctima, el lloc o l'objecte de la infracció per la seva pertinença -real o suposada- a un grup per raó de la seva raça, origen nacional o ètnic, l'idioma, la religió, la minusvalidesa física mental, l'orientació sexual o altres factors similars.
Els delictes d'odi es poden fonamentar en els prejudicis següents:
La víctima o qualsevol persona que hagi estat testimoni o tingui coneixement d'una conducta relacionada amb un delicte d'odi pot denunciar.
Qualsevol agressió, insult, amenaça, xantatge, incitació a la violència contra la vostra persona o denegació de servei (públic o privat), discriminació laboral, assetjament escolar... per raó d'orientació sexual, identitat de gènere i/o relació afectiva.
Assistència personalitzada a les víctimes
Vídeo odi i discriminació Policia de la Generalitat - Mossos d'Esquadra
"Silenci" és un curtmetratge sobre la prevenció de conductes homòfobes en el que hem col·laborat en la seva realització amb l'Ajuntament de Terrassa"
El Museu Històric del cos de Mossos d'Esquadra és a la comissaria de Sant Andreu de Barcelona i en el seu fons té quadres, uniformes, fotografies i documents relacionats amb la història del cos de Mossos d'Esquadra des dels seus orígens.
Quadres, uniformes, fotografies i documents conformen un viatge per la història del cos des dels seus orígens
La col·lecció recull prop de 3.000 peces històriques, entre elles un uniforme de mosso d'Esquadra de finals dels anys 1920, una jaqueta de sergent del període de la Generalitat Republicana (1931-1939), i per últim una jaqueta de mosso d'Esquadra del període històric de les Esquadres de Barcelona de finals del segle XIX.
Pel què fa a les representacions pictòriques, destaca un quadre Carlos Vázquez Úbeda de 1909, que retrata una parella de mossos d'esquadra, així com diverses làmines i postals d'època.
També s'hi exposen les diferents plaques credencials que ha tingut el cos de Mossos d'Esquadra al llarg de la seva història i plaques de reconeixement a l'activitat policial desenvolupada, entre les quals l'atorgada pel Banc de França l'any 1892 en agraïment per la desarticulació d'una banda de falsificació de moneda.
Així mateix, el Museu compta amb un fons fotogràfic format per imatges històriques del Cos de Mossos d'Esquadra, des de finals del segle XIX fins als anys 1980.
També hi ha el fons documental, que abasta des de principis del segle XVIII fins als anys 1980-1990.
Amb un total aproximat de 20.000 documents de diferents èpoques, entre els quals destaca la documentació original de les primeres Esquadres del segle XVIII i documentació de les Esquadres de Catalunya dels anys 1931-1936.
El Grup del Servei Històric dels Mossos d'Esquadra es va creare el 2012 per organitzar l'exposició commemorativa del 80è aniversari de la publicació del Decret de desplegament del cos de Mossos d'Esquadra.
En aquell moment el Grup ja tenia com a encàrrec la creació del nucli de la Col·lecció-Museu dels Mossos d'Esquadra que avui forma la instal·lació.
El grup s'encarrega de catalogar, custodiar i conservar el fons i les donacions, així com de donar a conèixer la història del cos amb propostes de divulgació i la participació a esdeveniments relacionats.
Al llarg del 2019, per exemple, va fer tres exposicions temàtiques amb més de 70.000 visitants, i 42 recreacions històriques visitades per més de 265.000 persones.
Com a conseqüència de les restriccions establertes per la situació provocada per l'emergència sanitària de la covid-19, en aquests moments no s'organitzen visites al Museu del cos de Mossos d'Esquadra.
A continuació podeu cercar l'oficina més propera al vostre municipi.
L'Agència Tributària de Catalunya, les diputacions de Barcelona, Tarragona, Girona i Lleida, els ajuntaments de Barcelona i Sabadell, així com alguns consells comarcals, ofereixen a la ciutadania un servei de finestreta única en 203 oficines tributàries repartides per tota la geografia de Catalunya.
Si heu rebut una notificació emesa per Tributs de Catalunya, significa que s'ha iniciat el període executiu per al pagament d'un deute que no ha estat satisfet dins el període de pagament voluntari.
Per a la correcta visualització d'aquest web cal utilitzar una versió Explorer 9 o superior, Chrome o Mozilla Firefox (tingueu present que si utilitzeu el navegador Explorer 8, o versions anteriors, no veureu adequadament el contingut).
L'Agència Tributària de Catalunya i l'Ajuntament de Lleida han signat, el 13 de març de 2020 un conveni per col·laborar en l'àmbit de la finestreta única tributària i l'intercanvi de dades amb transcendència tributària (DOGC núm. 8138, de 21.05.2020).
Ambdues organitzacions coincideixen en la necessitat d'aquesta col·laboració per augmentar l'eficàcia de les actuacions de gestió i control tributari.
El Conveni té com a objecte l'increment de l'eficàcia i l'eficiència en l'aplicació dels tributs de les administracions signants, així com la millora de la qualitat dels diversos serveis tributaris que es presten als ciutadans.
L'objectiu esmentat es durà a terme establint diversos nivells de col·laboració entre l'Agència Tributària de Catalunya i l'Ajuntament de Lleida, com són la creació d'una finestreta tributària única i l'establiment de l'intercanvi d'informació de caràcter tributari amb la finalitat de detectar l'incompliment de les obligacions fiscals.
Posteriorment, s'establiran d'altres nivells de col·laboració per desplegar la cooperació en matèria de recaptació executiva, destinada a recaptar deutes de l'Ajuntament de Lleida una vegada iniciat el període executiu de cobrament, i també per impulsar i coordinar de manera conjunta la detecció de necessitats formatives dels professionals que presten els serveis públics amb la finalitat que disposin dels mecanismes adients per adaptar-se als canvis normatius i organitzatius de l'entorn i incrementin la seva capacitació per satisfer millor les necessitats i demandes de la ciutadania.
La signatura d'aquest Conveni suposa un nou pas en la consolidació de Tributs de Catalunya com a xarxa que té com a objectius, entre d'altres, potenciar la lluita contra la morositat fiscal, coordinant i dotant d'agilitat les actuacions de recaptació dirigides als contribuents que no satisfan voluntàriament els seus deutes i eludeixen les seves obligacions fiscals; oferir als ciutadans un servei integral de tots els tributs, i aconseguir la màxima eficiència en la gestió de la informació tributària d'interès per a les administracions tributàries amb seu a Catalunya.
Convenis signats amb ajuntaments, consells comarcals i diputacions en el marc de Tributs de Catalunya (web de l'Agència Tributària de Catalunya)
Per a la correcta visualització d'aquest web cal utilitzar una versió Explorer 9 o superior, Chrome o Mozilla Firefox (tingueu present que si utilitzeu el navegador Explorer 8, o versions anteriors, no veureu adequadament el contingut).